Legend of Kcnvclo. 35 



ke kapa, ka nialo, ka hale." Alaila, holo aku la o Kaehuikiawakea, a hiki i kahakai, au aku 

 la ia. la ia e au aku ana, ike mai la o Kamalania, alaila, paha mai la ia Kawelo penei : 



E Kaweloleimakua, 



E pae — e, e pae — e, 



Kama hanaii a ka lapa o Puna, 



Na maka o Haloa i luna, 



Kuu liaku, kuu alii. 



"I o — e, i o — e," mai la o Kawelo. 



Pane mai o Kamalania : "I ke kanaka a ke 'kua o kaua, eia la, ke au mai nei." I 

 mai o Kawelo: "O kau kanaka no ia o ka manao ana aku, o ko kaiia pokii, o Kaehui- 

 kiawakea." 



A hiki o Kaehuikiawakea i na waa, pii aku la a hiki i luna, ninau aku la : "He mau 

 waa aha keia?" I mai o Kamalama: "He mau waa kaua." Olelo hou mai o Kaehui- 

 kiawakea: "A kaua, owai ka pukaua?" Olelo mai o Kamalama: "Owau no." Ninau 

 hou ua wahi kanaka nei: "Auhea o Kawelo?" "Aia no i Oahu." Ninau hou kela: "A 

 heaha hoi keia opeope nui i luna o ka pola o na waa?" "O ko makou mau wahi ukana 

 no," pela aku o Kamalama. 



Alaila, ku ae la o Kaehuikiawakea, a keekeehi iho la i luna o ka opeope, me 

 ka olelo iho i ka opeope nui. Ninau aku la ia ia Kamalama: "Peliea kakou e kaua 

 ai ?" I mai o Kamalama : "E pae makou a uka, alaila, hapai oukou i na waa o makou 

 a kau i uka, alalia, hele makou e auau, a hoi mai, alaila, ai a maona, puali na malo 

 a paa, alaila, ia wa kakou e kaua ai." Ae aku la o Kaehuikiawakea, me ka olelo aku 

 ia Kamalama, "Aole e pau ke alio ia oukou, no ka mea, ua noho aku la no o Kawelo, 

 ka mea i kaulana mai i ka ikaika." Mahope o keia mau olelo ana, hoopuka aku oia 

 i kana olelo hoonaukiuki ia Kamalama, penei: "E hoi hou oukou i Oahu, aole keia o 

 na waa e kii mai ai e kaua ia Kauai nei." 



Aia he waa nui, 



He waa iki, he waa loa. 



He waa poko, 



Alaila, kii mai e kaua ia Kauai nei. 



Ia laua e kamailio ana i luna o na waa paa mai la o uka i na kanaka, me na 

 pukaua elua, oia o Kuahulu a me Onionikaua. O na koa malalo o laua, elua lau 

 kanaka ka nui, aole i helu ia na wahine me na keiki. 



A pae lakou i ke one. anehe mai na kanaka e kaua, i aku o Kaehuikiawakea: 

 "Alia e kaua, e hapai kakou i na waa a kau i ke one maloo, hele lakou nei e auau a 

 hoi mai, ai a maona, puali na malo a paa, alaila, kaua kakou." Ae mai la na kanaka, 



